b'\n_START_ARTICLE_\nDet europeiske borgerinitiativet\n_START_PARAGRAPH_\nDet europeiske borgerinitiativet er en prosedyre og metode for unionsborgere i Den europeiske union til \xc3\xa5 p\xc3\xa5virke arbeidet til Europakommisjonen. Reglene for det europeiske borgerinitiativet ble vedtatt som del av Lisboa-traktaten i 2009. Det kreves underskrifter av en million borgere fra minst en fjerdedel av EUs medlemsland, det vil si 7 av 28 (mars 2019). Reglene og prosedyrene for borgerinitiativet fremg\xc3\xa5r av en forordning som R\xc3\xa5det og Europaparlamentet vedtok i 2011. _NEWLINE_Det europeiske borgerinitiativet innebar en utvidelse av til unions-borgernes rettigheter til \xc3\xa5 p\xc3\xa5virke EUs organer. Disse rettigheter besto f\xc3\xb8r dette av blant annet retten til \xc3\xa5 fremlegge petisjoner for Europaparlamentet og til \xc3\xa5 fremsette klager for Den europeiske ombudsmannen, innf\xc3\xb8rt med Maastricht-traktaten i 1993.'